62022CJ0360_INF
Решение на Съда (шести състав) от 16 ноември 2023 г. — Комисия/Нидерландия (Пенсионен капитал след прехвърляне)
(Дело C‑360/22) (
1
)
„Неизпълнение на задължения от държава членка — Член 258 ДФЕС — Свободно движение на работници — Свободно предоставяне на услуги — Свободно движение на капитали — Членове 45, 56 и 63 ДФЕС — Членове 28, 36 и 40 от Споразумението за Европейското икономическо пространство — Прехвърляне на стойността на пенсионните права — Допълнително пенсионно осигуряване чрез работодателя — Трансграничен случай“
1.
Свободно движение на хора — Свободно предоставяне на услуги — Свободно движение на капитали — Разпоредби на Договора — Разглеждане на национална мярка, която има отношение към тези основни свободи — Критерии за определяне на приложимите правила
(членове 45, 56 и 63 ДФЕС)
(вж. т. 18)
2.
Свободно движение на хора — Работници — Разпоредби на Договора — Приложно поле — Данъчно законодателство — Национално законодателство относно данъчното облагане на прехвърлянето на стойността на пенсионните права, придобити от работниците мигранти — Включване
(член 45 ДФЕС; член 28 от Споразумението за ЕИП)
(вж. т. 19—21)
3.
Свободно движение на хора — Работници — Ограничения — Данъчно законодателство — Национално законодателство относно данъчното облагане на прехвърлянето на стойността на пенсионните права, придобити от работниците мигранти — Прехвърляне към пенсионноосигурителна организация в друга държава членка — Освобождаване от данъка само в случай че възможностите за получаване на пенсията под формата на капитал са същите като предвидените в националното право — Недопустимост — Обосноваване — Липса
(член 45 ДФЕС; член 28 от Споразумението за ЕИП)
(вж. т. 29—35 и 49—60; т. 1 от диспозитива)
Диспозитив
1)
Като е приело и е оставило в сила изискванията относно прехвърлянето на пенсионен капитал, предвидени в член 85, параграф 1, буква b) и член 87, параграф 2, буква f) от Pensioenwet (Закон за пенсиите) във връзка с член 19b, параграф 2 от Wet op de loonbelasting 1964 (Закон от 1964 г. за облагане на доходите от възнаграждения), в редакцията, приложима в настоящия случай, съгласно които прехвърляне на стойността на пенсионните права към пенсионноосигурителна организация, намираща се в държава членка, различна от Кралство Нидерландия, е необлагаемо само ако възможностите за получаване на пенсията под формата на капитал са същите като предвидените в нидерландското право или по-ограничени от тях, Кралство Нидерландия не е изпълнило задълженията си по член 45 ДФЕС и по член 28 от Споразумението за Европейското икономическо пространство от 2 май 1992 г.
2)
Осъжда Кралство Нидерландия да заплати съдебните разноски.
(
1
)	OВ C 318, 22.8.2022 г.